Diari Oficial de la Generalitat Valenciana


Sumari del DOGV 6244, del 13-04-2010 (2010/3554)

RESOLUCIÓ de 3 de març de 2010, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'autorització per a l'activitat de trasplantament de còrnia al Centre Superior d'Investigació, Docència i Assistència de Patologia Oftalmològica de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3554


Data del document
:   03-03-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * establiment hospitalari

RESOLUCIÓ de 3 de març de 2010, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'autorització per a l'activitat de trasplantament de còrnia al Centre Superior d'Investigació, Docència i Assistència de Patologia Oftalmològica de la Comunitat Valenciana. [2010/3554]  
El Centre Superior d'Investigació, Docència i Assistència de Patologia Oftalmològica de la Comunitat Valenciana obtingué l'autorització per a fer trasplantament de còrnia mitjançant una resolució de la Conselleria de Sanitat de 6 de juliol de 2006.   
Amparo Navea Tejerina, directora del Centre Superior d'Investigació, Docència i Assistència de Patologia Oftalmològica de la Comunitat Valenciana, presentà una sol·licitud de renovació d'autorització per a l'activitat esmentada amb data 12 de febrer de 2010.   
La Direcció General d'Assistència Sanitària i el director del Programa de Trasplantaments de la Comunitat Valenciana emeten informe favorable sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons que disposen l'Orde de 26 de febrer de 2008 sobre autorització sanitària de centres sanitaris de l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre autorització de Centres, Servicis i Establiments Sanitaris i el Decret 120/2007, de 27 de juliol, pel qual s'aprova el Reglament Orgànic i Funcional de la Conselleria de Sanitat.   
2. Es complix el que establixen el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.   
Vistos els antecedents de fet, els preceptes legals citats i els altres que hi siguen aplicables, resolc renovar l'autorització per a fer trasplantament de còrnia al Centre Superior d'Investigació, Docència i Assistència de Patologia Oftalmològica de la Comunitat Valenciana. Esta autorització és vàlida per un període de quatre anys, a partir de la data d'esta resolució.  
L'autorització pot ser revocada en qualsevol moment, si s'alteren o incomplixen els requisits i les consideracions que l'han feta possible.  
Per a l'activitat que s'autoritza, el centre queda sotmés a la inspecció i control de la Conselleria de Sanitat.  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.  
València, 3 de març de 2010.- La directora general d'Ordenació, Avaluació i Investigació Sanitària: María Pilar Viedma Gil de Vergara.